## Odluka Ustavnog suda Republike Hrvatske broj:U-IIIA-4927/2004 od 14. veljače 2006.

### NN 31/2006 (20.3.2006.), Odluka Ustavnog suda Republike Hrvatske broj:U-IIIA-4927/2004 od 14. veljače 2006.

# USTAVNI SUD REPUBLIKE HRVATSKE

**780**

Ustavni sud Republike Hrvatske, u
sastavu Petar Klarić, predsjednik Suda, te suci
Marijan Hranjski, Mario Kos, Ivan Matija, Ivan Mrkonjić, Jasna Omejec,
Željko Potočnjak, Agata Račan, Emilija
Rajić, Smiljko Sokol, Nevenka Šernhorst, Vice Vukojević i Milan Vuković, odlučujući o ustavnoj tužbi
koju su podnijele M. M. M., A.-M. M. i K.-R. M., sve iz B., S. i C. G., sve
zastupane po punomoćniku N. B., odvjetniku u S., na sjednici održanoj
14. veljače 2006. godine, donio je

**ODLUKU**

I. Ustavna tužba se usvaja.
II. Općinski sud u Supetru dužan je provesti ovrhu u predmetu koji se
vodi pred tim sudom pod poslovnim brojem: Ovr-734/01
u najkraćem mogućem roku, ali ne duljem od osam (8) mjeseci,
računajući od prvoga idućeg dana nakon objave ove odluke u
»Narodnim novinama«.
III. Na temelju članka 63. stavka 3. Ustavnog zakona o Ustavnom sudu
Republike Hrvatske (»Narodne novine«, broj 99/99., 29/02. i 49/02. –
pročišćeni tekst), određuje se primjerena naknada zbog
povrede ustavnog prava iz članka 29. stavka 1. Ustava Republike Hrvatske
(»Narodne novine«, broj 41/01. – pročišćeni tekst) podnositeljicama
ustavne tužbe, i to:
– M. M. M. iz B., S. i C. G., u iznosu od 3.900,00 kuna;
– A.-M. M. iz B., S. i C. G., u iznosu od 3.900,00 kuna, te
– K.-R. M. iz B., S. i C. G., u iznosu od 3.900,00 kuna.
IV. Naknada iz točke II. izreke ove odluke bit će isplaćena iz
državnog proračuna u roku od tri mjeseca od dana podnošenja
zahtjeva podnositeljica Ministarstvu financija Republike Hrvatske za njezinu
isplatu.
V. Ova odluka objavit će se u »Narodnim novinama«.
if !supportLineBreakNewLine
endif

Obrazloženje
if !supportLineBreakNewLine
endif

1. Podnositeljice ustavne tužbe,
na temelju članka 63. Ustavnog zakona o Ustavnom sudu Republike Hrvatske
(»Narodne novine«, broj 99/99., 29/02. i 49/02. –
pročišćeni tekst, u daljnjem tekstu: Ustavni zakon) podnijele su
20. prosinca 2004. godine ustavnu tužbu radi duljine ovršnog postupka.
if !supportLineBreakNewLine
endif

ČINJENICE VAŽNE ZA
USTAVNOSUDSKI POSTUPAK
2. Dana 21. prosinca 2001. godine podnositeljice su Općinskom sudu u
Supetru podnijele ovršni prijedlog protiv I. F. T. i M. F., radi ovrhe
pravomoćne presude Županijskog suda u Splitu, tražeći svoje
uvođenje u posjed nekretnine protivno volji ovršenika.
Na ovršnoj ispravi nije stavljena klauzula ovršnosti, te je stoga
zatražen na priklop parnični spis toga suda
iz kojeg potječe ovršna isprava. Priklop,
međutim, nije učinjen jer se spis nalazio na Vrhovnom sudu Republike
Hrvatske povodom revizije.
Dana 12. siječnja 2005. godine parnični spis vraćen je na
Općinski sud u Supetru.
Dopisom od 16. veljače 2005. godine sud poziva ovrhovoditeljice na
ispravak ovršnog prijedloga.
Dana 1. kolovoza 2005. godine sud je donio rješenje o ovrsi.
Dana 18. kolovoza 2005. godine prvoovršenica je
podnijela žalbu protiv rješenja o ovrsi i prijedlog za odgodu ovrhe.
Rješenjem od 17. studenoga 2005. godine odbijen je prijedog
za odgodu ovrhe, te je utvrđen prekid postupka u odnosu na drugoovršenicu koja je umrla.
Dana 6. prosinca 2005. godine prvoovršenica
uložila je žalbu na rješenje od 17. studenoga 2005. godine.
PRAVO VAŽNO ZA USTAVNOSUDSKI POSTUPAK
3. Mjerodavno pravo sadržano je u odredbi članka 29. stavka 1. Ustava
Republike Hrvatske i odredbama članka 63. Ustavnog zakona.
if !supportLineBreakNewLine
endif

*Ustavna tužba je osnovana*.
if !supportLineBreakNewLine
endif

4. Svoju odluku Ustavni sud
obrazlaže sljedećim utvrđenjima:
4.1. DULJINA SUDSKOG POSTUPKA
Ovršni postupak započeo je 21. prosinca 2001. godine kada su
podnositeljice podnijele prijedlog radi ovrhe Općinskom sudu u Supetru.
Ustavna tužba podnesena je 20. prosinca 2004. godine, a do tog dana sudski
postupak nije okončan, pa Ustavni sud utvrđuje da je do dana
podnošenja ustavne tužbe postupak u ovom predmetu trajao tri (3)
godine i jedan (1) dan.
4.2. POSTUPANJE NADLEŽNOG SUDA
Ustavni sud je utvrdio da se postupak ovrhe vodi u razdoblju od oko četiri
godine. Pri tome je sud bio neaktivan sve do veljače 2005. godine iz
razloga jer se predmet iz kojeg potječe ovršna isprava nalazio na
Vrhovnom sudu Republike Hrvatske. Općinski sud u Supetru koji je trebao
provjeriti da li je presuda temeljem koje se tražila ovrha ovršna,
nije poduzeo nikakvu radnju kojom bi pribavio taj podatak. Time je taj sud
izazvao zastoj u postupku od oko četiri godine.
4.3. PONAŠANJE PODNOSITELJICA USTAVNE TUŽBE(OVRHOVODITELJICA U
OVRŠNOM POSTUPKU)
Ocjena je Ustavnog suda da podnositeljice nisu doprinijele duljini trajanja
postupka.
4.4. SLOŽENOST SUDSKOG PREDMETA
Iz spisa predmeta razvidno je da tijek sudskog postupka ne ukazuje na
složenost predmeta.
OCJENA USTAVNOG SUDA
5. Ustavni sud utvrđuje da postupak u ovom predmetu ukupno traje oko
četiri godine. Imajući u vidu razdoblje neaktivnosti suda u postupku
dulje od četiri godine, te ukupno trajanje postupka, Ustavni sud je
utvrdio da je dugim trajanjem ovršnog postupka podnositeljicama
povrijeđeno ustavno pravo da zakonom ustanovljeni neovisni i nepristrani
sud u razumnom roku odluči o njihovim pravima ili obvezama, koje je
zajamčeno člankom 29. stavkom 1. Ustava Republike Hrvatske.
Stoga je u smislu odredbe članka 63. stavka 2. Ustavnog zakona
odlučeno kao pod točkama I. i II. izreke ove odluke.
6. Sukladno odredbi članka 63. stavka 3. Ustavnog zakona, odlučeno je
kao u točkama III. i IV. izreke ove odluke.
Visinu naknade zbog povrede ustavnog prava na donošenje odluke u razumnom
roku, Ustavni sud utvrđuje uzimajući u obzir okolnosti svakog
pojedinog predmeta uz istodobno uvažavanje ukupnih gospodarskih i
socijalnih prilika u Republici Hrvatskoj.
7. Odluka o objavi (točka V. izreke) temelji se na odredbama članka
29. Ustavnog zakona.
8. Predsjednik Općinskog suda u Supetru dužan je dostaviti Ustavnom
sudu pisanu obavijest o dovršenju ovršnog postupka najkasnije osam
(8) dana od dana dovršenja postupka, a najkasnije osam (8) dana od isteka
roka određenog u točki II. izreke ove odluke. Ovaj nalog temelji se
na članku 31. stavcima 4. i 5. Ustavnog zakona.
if !supportLineBreakNewLine
endif

Broj: U-IIIA-4927/2004
Zagreb, 14. veljače 2006.
if !supportLineBreakNewLine
endif

USTAVNI SUD REPUBLIKE
HRVATSKE
Predsjednik

**dr****. sc. Petar Klarić**,
v. r.

Odluka, NN 31/2006-780
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)